SA sukkel om gyselaars se vrylating te verseker | Maroela Media
Yehia Dicko, 'n onderhandelaar van die organisasie, is tans in Mali en sal met invloedryke persone op die Algeriese grens vergader om McGown en 'n man van Swede, Johan Gustafson, se vrylating te verseker, het Imtiaz Sooliman, stigter en direkteur van Gift of the Givers, in 'n verklaring gesê.
Sooliman het gesê die stam-, godsdienstige en geestelike leiers onderhandel tans met Al-Kaïda vir die twee mans se vrylating.
Die rebelle het 'n losprys van €5 miljoen (byna R75 miljoen) vir elk van die mans van die Suid-Afrikaanse en Sweedse regerings geëis.
"Ons het reageer en gesê die regerings onderhandel nie met terroriste nie en betaal nie enige lospryse nie," het hy gesê.
Die militante het ook geëis dat twee van hul lede, wat in aanhouding is, van óf Mali óf Niger, vrygelaat moet word. Die Gift of the Givers het ook hierdie eis verwerp.
Die Suid-Afrikaanse organisasie het kos en water tydens die Islamitise maand van Ramadaan versprei, en het boorgate ingerig en aanbiddingsplekke opgradeer om die rebelle aan te moedig om die gyselaars vry te laat.
"Ons bid dat ons teen Kersfees suksesvol sou wees om die onvoorwaardelike vrylating te verseker, aangesien ons nie meer ander moontlikhede het nie," het Sooliman gesê.
Malcolm McGown, pa van Stephen McGown, het aan Xinhua-nuusagentskap gesê hulle hoop dat die regering, die Gift of the Givers en die internasionale gemeenskap hulle sal bystaan om hul seun se vrylating te verseker. "Die afgelope vyf jaar was baie moeilik vir ons as gesin. Ons is glad nie in 'n posisie om die losprys te betaal wat Al-Kaïda eis nie."